આ સમિતિની પ્રથમ બેઠક ગુરુવારે મળી હતી. જેમાં મુખ્યમંત્રી વિજય રૂપાણીએ ગાંધીનગરથી જ વીડિયો કોન્ફરન્સના માધ્યમથી ભાગ લીધો હતો. તે દરમિયાન તેમણે પ્રથમ તો મનરેગા યોજનાની માર્ગદર્શિકામાં ફેરફાર કરવાની હિમાયત કરી હતી. તેમણે જળ સંગ્રહની બાબતો ઉપર ભાર મૂક્યો હતો. પ્રથમ બેઠકમાં થયેલી ભલામણોના અમલ માટેની રણનીતિ નક્કી કરવા ઉપરાંત, વધુ ચર્ચા કરવા સમિતિની બીજી બેઠક ઓગસ્ટના અંતમાં યોજવાનું પણ નક્કી કરાયું હતું.